АҞӘА, жьҭ 24 – Спутник Аԥсны. Рауль Ҳаџьымба, Аҟәа ақалақь Ахадас деиҭеит апарламент Ахада ихаҭыԥуаҩс иҟаз Адгур Ҳаразиа. Уи азы Ақәҵара аҵаҩын ахаша, иаанацҳауеит Аԥсны Ахада иадминистрациа.
Адгур Ҳаразиа ақалақь ахадараҿы диԥсахуеит уаанӡа ари аҭыԥ аанызкылоз Алиас Лабахәуа.
Адгур Ҳаразиа диит 1959 шықәса рзы Баӷмаран ақыҭан, Аԥснытәи аҳәынҭқарратә университет доушьҭымҭоуп. Аԥсны Аџьынџьтәылатә еибашьра далахәын. 1993 шықәса инаркны 2002 шықәсанӡа аус иуан Гәылрыԥшь араион ахадас, уи ашьҭахь шықәсык аус иуан ақыҭанхамҩа аминистрс. 2004 шықәса инаркны Гәылрыԥшь араион жәлар реизара ахантәаҩыс дыҟан, 2007 шықәса инаркны – Аԥсны жәлар реизара адепутатс.